Arnt Stefansen

Arnt Halvard Stefansen (født 1953) er en norsk journalist og sakprosaforfatter som var tilknyttet NRK i drøyt 40 år. Han har hovedsakelig arbeidet med utenriksstoff og har hatt flere perioder som NRKs korrespondent i Berlin og Brussel.  

 Liv og virke 
Stefansen er utdannet i EDB ved DH Molde og samfunnsfag fra DH Nordland samt statsvitenskap og russisk ved Universitetet i Oslo. Han har hovedfag i statsvitenskap med hovedoppgave om Sovjetunionens militære oppbygging på Kola-halvøya. 

Han arbeidet som programmerer i Postdirektoratet 1975-1977 og var frilansjournalist og lærer i Svolvær til 1982. Han var først såkalt programsekretær i NRK Nordland 1982-1984, deretter i Dagsnytt radio og i Dagsrevyen fra 1988.

Han ble ansatt i NRK i 1982. Han har blant annet vært korrespondent i Berlin (1991–1995), og i Brussel (1998–2002). I perioden 2002-2005 fungerte han som reisende Europa-reporter med kontorer i Berlin og Madrid. Arnt Stefansen har hovedfag i statsvitenskap fra Universitetet i Oslo (UiO) (1987) og har gitt ut flere bøker. Fra 2005 til 2023 jobbet han som frilansjournalist, med hovedbase i Rio de Janeiro. I perioden fikk han jevnlig korrespondentoppdrag for NRK. Stefansen gikk av med pensjon i 2023.

 Bibliografi 
 1987: Sovjetunionens militære oppbygging på Kola-halvøya: Er grunnlaget for norsk basepolitikk falt bort? (Hovedoppgave i statsvitenskap)
 1990: Folkevår i øst, Cappelen forlag. ISBN 8202124468
 1992: Drømmen om Europa, Cappelen forlag
 1993: Tyskland - år 3, Cappelen forlag ISBN 8202140765
 1994: Farlig frihet: Hverdagsdrama fra det nye Tyskland, Cappelen forlag
 1995: Fange nr 79108 vender tilbake, Cappelen forlag - med Kai Feinberg
 1996: Byggeplass Europa, Cappelen forlag
 2000: Paris, Damm forlag (Damms reiseguider). ISBN 8251787629
 2001: Ståsted Brussel, Cappelen forlag
 2002: Brussel, Damm forlag (Damms reiseguider)
 2004: Spania: Historien, menneskene og kulturen, Damm forlag (2. utg. 2008). ISBN 978 82 04 14310 5
 1995: Enkeltkapitler i: Heradstveit, Per Ø. (red.): Vår tids store ledere ISBN 8254002150

Oversettelser
 1994: Günter Grass: Tale om det tapte: om forfallet i den politiske kultur i det forente Tyskland, Cappelen forlag. ISBN 8202141184

 Atlanterhavskomiteens skriftserie (artikler) 
 1988: Kola-basen og norsk basepolitikk (1988: 118)

 Referanser 

Kategori:Norske journalister
Kategori:Norske sakprosaforfattere
Kategori:NRK-korrespondenter
Kategori:NRK-journalister
Kategori:Personer fra Sortland kommune